hbs_cyr ky el fr cs ru ky ky ky ky ky ky ky ky ky ky ky ky ky ky ky ky ky ky ky ru ru ru ru ru ru ru ru ru ru ru ky ky ky ky ce ky ky ky ru ru ru en
Кыргыз билим берүү системасы оор жоготууга учурады. Кыргыз Республикасынын Билим берүү жана илим министрлигинин Тест жүргүзүү боюнча улуттук борбордун директору, физика-математика илимдеринин кандидаты Шербекова Уулбүбү Аманкуловна 2008-жылдын 11-сентябрында катуу оорудан кийин мезгилсиз дүйнөдөн кайтты.
Уулбүбү Аманкуловна 1954-жылы 3-декабрда Талас районунун Иваново-Алексеевка айылында туулган. Орто мектепти Чүй областынын Москва районунда ийгиликтүү аяктагандан кийин 1972-жылдан 1977-жылга чейин Фрунзедеги Политехникалык Институтунун Электроэнергетика факультетинде билим алган.
1977-1979-жылдары Кыргыз өнөр-жай долбоорлоо институтунун "Өнөр жайдагы электрдик жана контролдоп-эсептөө аппараттары" (ЭКИП) бөлүмүндө инженер болуп эмгек жолун баштаган.
1980-1985-жылдары Фрунзедеги политехникалык институттун АСУ (автоматташтырылган системаларды башкаруу) кафедрасында лабораториянын инженери, андан кийин окутуучу болуп эмгектенген.
1985-1990-жылдары Москва Авиациялык институтунун стажер-изилдөөчү болуп эмгектенип, колдонмо программалык камсыздоо, сандык эсептөө методдорунун тегерегинде илимий изилдөөлөрдү жүргүзүп, ошондой эле студенттер менен программалоо боюнча практикалык иштерди алып барган. 1987-1990-жылдары Москва Авиациялык институтунун аспирантурасында окуган.
1990-1991-жылдары ушул эле институттун "Эсептөө машиналары" кафедрасынын кенже илимий кызматкери болуп иштеп, программалык системаларды жана илимий иштерди жасаган. 1991-жылы Москва Авиациялык институтунда физика-математика илимдеринин кандидаттыгын жактаган.
1991-1993-жылдары Кыргыз техникалык университетинин "Автоматташтырылган системаларды башкаруу" кафедрасында ага окутуучу болуп иштеген.
Шербекова У.А. 1993-жылы Кыргыз Республикасынын Билим берүү жана илим министрлигинин алдында жаңыдан түзүлгөн Тест жүргүзүү боюнча улуттук борбордун жетекчилигине дайындалып азыркы мезгилге чейин анын директору болуп эмгектенген.
1995-жылы Шербекова У.А. Кыргыз Өкмөтүнүн, ДАНИДА жана ПРООН уюмдарынын гранттарын ($385.000 АКШ-акча каражаты) жеңип алып "КЫРГызстан/95/002 МОНиК", "Центр тестирования" проекттерин ийгиликтүү ишке ашырган. Бул грант боюнча Тесттик борбордун тест жүргүзүү методикасы жана технологиялары, маалыматтык-программалык жана басма бөлүмдөрүн, компьютердик классты түзүп, аларды азыркы кездеги эң жаңы техника жана технологиялар менен жабдыган.
1993-1995-жылдары Кыргыз техникалык университетиндеги Информатика кафедрасында көптөгөн дипломдук иштердин жетекчиси, Кыргыз-Россия Славян университетинин техникалык так илимдер факультетинде ага окутуучу болуп иштеп, "Информатика" курсу боюнча студенттерге лекцияларды окуп, практикалык иштерди алып барган. Бул университеттерде Уулбүбү Аманкуловна "Информатика", "Эсептөө системалары", "Базалык берилиштер системасын башкаруу" курстары боюнча студенттерге арналган көптөгөн методикалык колдонмолорду иштеп чыккан.
Өзүнүн негизги жетекчилик ишинен сырткары 1999-жылы Кыргыз билим берүү, илим жана маданият министрлигинин долбоорлорду өнүктүрүү дирекциясынын "Билим берүү секторун өнүктүрүү" долбоорунун консультанты болуп иштеген.
Уулбүбү Аманкуловна азыркы кездеги окуучулардын билимин баалоо системаларын жана методдорун изилдеп, билим сапатын жана мектептердин иш-аракеттерин баалоо методдорунун үстүндө көптөгөн иштерди жасаган. Ошондой эле аны талкууга чыгарып, сынап көрүп, социологиялык сурап-билүүлөрдү жүргүзгөн.
2001-жылы Кыргыз билим берүү институтунда Педагогика жана психология кафедрасында окутуучу болуп (совместитель) "Билим берүүдөгү аттестациялык технологиялар" курсу боюнча лекцияларды окуп, практикалык иштерди жүргүзгөн.
2002-жылы жаңы ачылган "Жалпы республикалык тест" проектисинде иштеп, ACCELSте жалпы республикалык тестти уюштуруу жана өткөрүү боюнча негизги администрациялык ишти аткарган.
Уулбүбү Аманкуловна бир нече илимий эмгектердин ээси. Билим берүү системасына сиңирген эмгеги үчүн алкыштарды, 2001-жылы министрликтин ардак грамотасын, 2003-жылы Билим берүүнүн отличниги наамына татыктуу болгон.
Биз, өзү иштеген Тест жүргүзүү боюнча улуттук борбордун жана Кыргыз билим берүү жана илим министрлигинин эмгек жамааттары Уулбүбү Аманкуловнаны эмгекти сүйгөн, жогорку профессионалдуу, өтө принципиалдуу жетекчи, адеп-ахбалы таза, интеллектуалдык деңгээли абдан бийик инсан экенин жакшы билебиз. Өз ишин тыкан алып барган, уюштуруучу катары таанымал болчу. Анын Кыргыз Республикасынын билим берүүсүнүн тест жүргүзүү системасына кошкон зор салымы, ой-максаттары ишке ашып, өз ордун табат деп ишенебиз.
Шербекова Уулбүбү Аманкуловна ошондой эле уулуна мээримдүү апа, ата-энесине кайрымдуу, күйүмдүү кыз, өзү иштеген коллективде эң жөнөкөй, боорукер коллега эле.
Анын жаркын элеси жүрөгүбүздө ар дайым сакталат. Уулбүбү Аманкуловнанын үй-бүлөсүнө жана жакын туугандарына терең кайгыруу менен көңүл айтабыз
А.Г. Иванников, Э.Э. Молдоев,
К.Ж Садыков, Б.М. Байгатаев,
С.Ж. Асанов, С.А. Адрешова,
К.Т. Шадыканов, Ж.С. Арзыматов, М.Б. Арунова, Р.А. Тойболотова,
М.Б. Асрандиева, Т.Э. Сартов,
М.А. Казаринова, Г.К. Султанова, А.А. Аманова, З.Э.Жамакеева,
К. Чекиров, Л.Ю.Марченко, ж.б.
Кыргыз мамлекеттик курулуш, транспорт жана архитектура университетинин жалпы жамааты аталган университеттин ректору, Кыргыз Республикасындагы жогорку окуу жайларынын ректорлор кеңешинин төрагасы, Кыргыз Республикасынын билим берүүгө эмгек сиңирген ишмери, техникалык илимдердин доктору, профессор Абдыкалыков Акымбек Абдыкалыковичке жана үй-бүлөсүнө бир тууган агасы
мезгилсиз дүйнөдөн кайткандыгына байланыштуу терең кайгыруу менен көңүл айтып, аза кайгысын тең бөлүшөт.
"Себат" билим берүү мекемесинин эмгек жамааты Тест жүргүзүү боюнча улуттук борбордун директору, физика-математика илимдеринин кандидаты
дүйнөдөн мезгилсиз кайткандыгына байланыштуу үй-бүлөсүнө, жакын туугандарына терең кайгыруу менен көңүл айтат.